Sedekia

Sedekia (kwa Kiebrania צִדְקִיָּהוּ, Tsidkiyyahu|Ṣiḏqiyyā́hû, "Haki yangu ni YHWH"; kwa Kigiriki Ζεδεκίας, Zedekías; kwa Kilatini Sedecias; karne ya 7 - karne ya 6) alikuwa mfalme wa mwisho wa Yuda, baada ya Yekonia, mtoto wa kaka yake, Yehoyakimu. 

Alikuwa mwana wa tatu wa mfalme Yosia na kuitwa awali Matania. 

Kisha kuwekwa madarakani na Nebukadneza II, mfalme wa Babuloni, kwa kiapo cha kuwa mwaminifu kwake, aliasi na kusababisha Yerusalemu izingirwe tena na jeshi na hatimaye itekwe na kuteketezwa mwaka 597 KK. 

Ilitokea hivyo kwa sababu Sedekia alishindwa kutekeleza maelekezo aliyopewa na nabii Yeremia, ambaye utabiri wake ulitimia daima, lakini mfalme aliogopa mawaziri wake waliomuendesha walivyotaka. Kwa kushindwa kutii Neno la Mungu na kwa kuvunja kiapo chake, Biblia inamhukumu kwamba "alitenda yaliyo mabaya mbele ya Bwana". (2Fal 24:19-20; Yer 52:2-3)

Nebukadneza aliagiza watoto wote wa Sedekia wauawe mbele yake na hatimaye alimpofusha na kumpeleka uhamishoni Mesopotamia alipobaki hadi kufa.

 Tanbihi 

 Viungo vya nje 

Category:Watu wa Biblia
Category:Wafalme wa Yuda